A fost înregistrat primul deces provocat de virusul West Nile în România, în acest an.
De la începutul verii au fost înregistrate 4 cazuri de infecţie cu virusul West Nile. S-au raportate cazuri în București, Bacău, Olt și Dolj.
Centrul Naţional de Supraveghere şi Control al Bolilor Transmisibile anunţă că în ultima săptămână s-a înregistrat primul deces din cauza virusului West Nile, în acest an.De la începutul lunii iunie şi până în prezent au fost înregistrate 4 cazuri de infecţie cu virusul West Nile.Au fost câte un caz în București, Bacău, Olt și Dolj. Două dintre cazuri au fost la persoane cu vârsta între 60 și 69 de ani și câte un caz la grupele de vârstă 40 – 49 de ani și 70 – 79 de ani.Epidemiologii recomandă populației, pentru a se feri de virusul West Nile, să evite expunerea la țânțari, purtând îmbrăcăminte cu mâneci lungi și pantaloni lungi, să utilizeze substanțe chimice repelente împotriva țânțarilor, să împiedice pătrunderea țânțarilor în casa (prin plase de protecție la ferestre), să asigure desecarea bălților de apă din jurul gospodăriei, să îndepărteze recipientele de apă stătută și gunoiul menajer din gospodărie.